題十六羅漢畫像
作者：方回
朝代：宋

paragraphs: 一釋迦佛起天竺，羅漢五百又十六。
中華止繪十六僧，貫休十八老筆續。
千無萬無無更無，芥子須彌一掃俱。
阿字義門總深入，畫圖豈止伐顓臾。
咄，伏虎降龍兩尊者，此卷寫一犬如獅一仙鶴，精妙絲毫無苟且。
筆墨游戲真，古今劫火燃。
捲起短軸且飲酒，西窗萬里開青天。